Die reuke loop op Tuindorp oor - Infrastructure - Windhoek Express
Thursday, November 21st, 2019 17:23:39
Die reuke loop op Tuindorp oor
14 October 2019 | Infrastructure
Die rioolwater wat inwoners van Okahandja al twee weke lank die harnas in jaag. Foto Yanna Smith
’n Verstopte rioolpyp het ’n geweldige klankie in die industriële area en sekere woonbuurte van Okahandja veroorsaak, met besighede wat verlede week oor die afvalwater gekla het wat soos ’n rivier deur die gebied geloop het.
Hulle het gesê die stank was ondraaglik en omdat hulle geen idee gehad het wat die water bevat nie, het baie ompaaie na hul besighede gery om die stroom te vermy.
Die uitvoerende hoof van die dorpsraad, me. Martha Mutilifa, het teen Sondag nog nie op e-posse of telefoniese oproepe gereageer nie. Windhoek Express se susterskoerant, Namibian Sun, het dus gaan ondersoek instel. Dit blyk die water loop vanaf ’n pompstasie agter die Meatco-aanleg af wat sedert 2016 as ’n koelkamer gebruik word.
Volgens me. Rosa Hamukuaja-Thobias, bestuurder van korporatiewe aangeleenthede by Meatco, het die rioolstroom hulle aanleg op 1 Oktober bereik en dit gevloed. Die situasie is onmiddellik by die munisipaliteit aangemeld. “Dit gebeur as daar ’n verstopping in die hooflyn van die riooldamme is,” het sy gesê en bygevoeg dat Meatco glad nie water vir produksie gebruik nie.
Die aanleg was twee keer daardie week onder water en produksie moes gestop word as gevolg daarvan.
Volgens Hamukuaja-Thobias vind die blokkasies en stortings plaas wanneer die ABInBev-brouery giswater vrystel en was die probleem reeds voor 2016 erger toe Meatco nog slagwerk gedoen het.
ABInBev het in Augustus 2014 sy eerste bier by die Okahandja-aanleg gebrou.
Hamukuaja-Thobias het gesê antwoorde moet by die munisipaliteit gesoek word. “Die gryswatepyp is slegs vir Meatco se doeleindes gebou. Met al die nuwe ontwikkelings, insluitend die brouery, kan die lyn die volumes eenvoudig nie hanteer nie,” het sy gesê.
Die bestuurder van korporatiewe sake by ABInBev, Maija-Liisa Prinzonsky, het geweier om antwoorde te verskaf en net gesê sy sal self ondersoek instel. Opvolg oproepe is tot dus ver nie beantwoord nie.
Hamukuaja-Thobias sê Meatco het al herstelwerk aan die rioollyn gemaak, “maar niks kom van die ander rolspelers – insluitend die munisipaliteit – wat dieselfde lyn gebruik, nie,” het sy gesê.
’n Kenner oor watertoevoer in die sentrale gebied wat anoniem wou bly, het gesê die effek van afvalwaterbestuur, nie net in Okahandja nie maar ook in Windhoek, kan duidelik gesien word in die laaste paar jaar toe swak neerslae ontvang is.
“Die toename in die gehalte van water in die Swakoppoortdam kan duidelik gesien word tydens goeie reënseisoene soos in 2016/17 toe die dam water uit die Sney- en Ongeama-riviere ontvang het en wat albei buite Windhoek en Okahandja se dreineringstelsel lê. Dit wys daarop dat stormwaterafvoer vanaf beide dorpe ’n groot invloed op waterbesoedeling het. ”
2 days ago - 19 November 2019 | Infrastructure
2 weeks ago - 04 November 2019 | Infrastructure
3 weeks ago - 28 October 2019 | Infrastructure
Making housing inroads
1 month - 11 October 2019 | Infrastructure
In its quest to meet the rising demand for housing, the Rehoboth Town Council availed land consisting of 52 undeveloped erven, to Denmari Property &...
Planne vir nuwe stortingsterrein vorder
1 month - 10 October 2019 | Infrastructure
Ogone TlhageDie Windhoek munisipaliteit (CoW) is besig met die konstruksie van ’n nuwe algemene vullisterrein, aangesien die 39-jarige Kupferberg-stortingsterrein sy kapasiteit bereik het.Die munisipaliteit het...
HKIA drop off lane closed for now
Due to the work being carried out at the Hosea Kutako International Airport, the drop-off lane has been temporarily closed. The Namibian Airports Company (NAC)...